CELEX: C2007/315/64
Language: mt
Date: 2007-12-22 00:00:00
Title: Kawża T-374/04: Sentenza tal-Qorti tal-Prim'Istanza tas- 7 ta' Novembru 2007 — Il-Ġermanja vs Il-Kummissjoni ( Ambjent — Direttiva 2003/87/KE — Skema għall-iskambju ta' kwoti ta' emissjonijiet ta' gassijiet serra — Pjan nazzjonali ta' allokazzjoni ta' kwoti ta' emissjonijiet għall-Ġermanja — Miżuri ta' aġġustament ex post tan-numru tal-kwoti allokati lill-installazzjonijiet — Deċiżjoni ta' rifjut tal-Kummissjoni — Trattament ugwali — Obbligu ta' motivazzjoni )

22.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 315/34
            
         Sentenza tal-Qorti tal-Prim'Istanza tas-7 ta' Novembru 2007 — Il-Ġermanja vs Il-Kummissjoni
   (Kawża T-374/04) (1)
   
   (“Ambjent - Direttiva 2003/87/KE - Skema għall-iskambju ta' kwoti ta' emissjonijiet ta' gassijiet serra - Pjan nazzjonali ta' allokazzjoni ta' kwoti ta' emissjonijiet għall-Ġermanja - Miżuri ta' aġġustament ex post tan-numru tal-kwoti allokati lill-installazzjonijiet - Deċiżjoni ta' rifjut tal-Kummissjoni - Trattament ugwali - Obbligu ta' motivazzjoni’)
   (2007/C 315/64)
   Lingwa tal-kawża: Il-Ġermaniż
   Partijiet
   
      Rikorrenti: Ir-Repubblika Federali tal-Ġermanja (rappreżentanti: inizjalment C.-D. Quassowski, A. Tiemann u C. Schulze-Bahr, imbagħad C. Schulze-Bahr u M. Lumma, aġenti assistiti minn D. Sellner u U. Karpenstein, avukati)
   
      Konvenuta: Il-Kummissjoni tal-Komunitajiet Ewropej (rappreżentant: U. Wölker, aġent)
   Suġġett tal-Kawża
   Talba għall-annullament parzjali tad-deċiżjoni tal-Kummissjoni C (2004) 2515/2 finali, tas-7 ta' Lulju 2004, dwar il-pjan nazzjonali ta' allokazzjoni ta' kwoti ta' emissjonijiet ta' gassijiet serra nnotifikat mir-Repubblika Federali tal-Ġermanja skond id-Direttiva tal-Parlament Ewropew u tal-Kunsill 2003/87/KE, tat-13 ta' Ottubru 2003 li tistabbilixxi skema għall-iskambju ta' kwoti ta' emissjonijiet ta' gassijiet serra ġewwa l-Komunità u li temenda d-Direttiva tal-Kunsill 96/61/KE (ĠU L 275, p.32), inkwantu l-Kummissjoni fiha tirrifjuta ċerti miżuri ta' aġġustament ex post ta' allokazzjonijiet bħala inkompatibbli mal-kriterji Nru 5 u 10 ta' l-Anness III ta' l-imsemmija direttiva.
   Dispożittiv
   
               1)
            
            
               L-Artikolu 1 tad-Deċiżjoni tal-Kummissjoni C (2004) 2515/2 finali, tas-7 ta' Lulju 2004, dwar pjan nazzjonali ta' allokazzjoni ta' kwoti ta' emissjonijiet ta' gassijiet serra nnotifikat mir-Repubblika Federali tal-Ġermanja skond id-Direttiva 2003/87/KE tal-Parlament Ewropew u tal-Kunsill, tat-13 ta' Ottubru 2003 li tistabbilixxi skema għall-iskambju ta' kwoti ta' emissjonijiet ta' gassijiet serra ġewwa l-Komunità u li temenda d-Direttiva tal-Kunsill 96/61/KE, huwa annullat.
            
         
               2)
            
            
               L-Artikolu 2(a) sa (c) ta' l-imsemmija deċiżjoni huwa annullat safejn jordna lir-Repubblika Federali tal-Ġermanja, minn naħa, sabiex tħassar il-miżuri ta' aġġustament ex post li jissemmew fih, u, min-naħa l-oħra, sabiex tinnotifika lill-Kummissjoni bl-imsemmi tħassir.
            
         
               3)
            
            
               Il-Kummissjoni għandha tbati l-ispejjeż.
            
         
      (1)  ĠU C 284, 20.11.2004.